"Sú ľudia so stálym režimom, vedia kedy prídu do práce aj z práce, kedy budú oddychovať a dokážu sa aj nudiť. Ja som druhý typ. Ten ktorý má obdobia intenzívnej práce a obdobia intenzívneho voľna. A hľadá medzitým balans. Chcem sa poďakovať za oslovenie FitNation, po troch mesiacoch (a vôbec nie ukážkových) hovorím: že je to pre mňa tá najlepšia forma tréningu a všeobecne starostlivosti o zdravé telo aj myseľ.
Tak komplexný a individuálny postup som zatiaľ nezažila – to ma hneď oslovilo ako prvé. Dozvedela som sa o sebe hneď niekoľko vecí (držanie tela, slabšie aj silne stránky). Po mesiaci som videla posun, čo bola hneď ďalšia motivácia pokračovať. Dodalo mi to sebavedomie. Nie som závislák na kalorických tabuľkách, ale viem si to ustrážiť a skontrolovať raz za čas. Chcem pokračovať, baví ma to. Už som na to prilákala aj manžela a stalo sa to naším rituálom/"časom pre seba".
Jáj a Roman – skvelý motivátor pre mňa a príjemný človek, necítim z neho ako z trénera, že mi niečo prikazuje "toto musíš" alebo že ma do niečo tlači, ale naopak absolútne rešpektuje moje zásady, chce dopomôcť k mojim cieľom a vie ma pochváliť, čo ma neskutočne vždy poteší 🙂
Po prvom mesiaci som sa cítila výborne, výsledky hovorili za všetko. Potom prišlo to pracovne intenzívnejšie obdobie a ja som nemala vôbec čas na tréningy, meditáciu, a nič. Aj výsledky šli opačným smerom, než by som chcela. Ale beriem to ako súčasť mojej cesty. A chcem tým možno motivovať aj vás. Aby ste to vyskúšali a nenechali sa odradiť nejakými slabšími obdobiami.
💪💪💪